stanford-oval/wikipedia huggingface dataset:
Erittäin salainen
Juoni

James Bond (Roger Moore) on käymässä vaimonsa Teresan haudalla, kun pappi helikopteri tulee hakemaan häntä. Kyseessä on kuitenkin Ernst Stavro Blofeldin ansa. Blofeld ottaa koneen komentoonsa kauko-ohjaimella, mutta Bondi saa sen hallintaansa, nappaa Blofeldin kyytiin ja pudottaa hänet tehtaan savupiippuun.
Miinaan osunut brittiläinen vakoilualus St. Georges uppoaa Albanian rannikolla mukanaan ATAC-laite, jolla ministeriö pitää yhteyttä Kuninkaallisen laivaston sukellusveneisiin. Jos toinen suurvalta löytäisi sen veden alta, sukellusveneiden ydinohjukset olisivat käytettävissä länsimaita vastaan. Palkkamurhaaja Hector Gonzales murhaa salaisen palvelun palkkaaman meriarkeologi Havelockin ja hänen vaimonsa, mutta tytär Melina (Carole Bouquet) selviää iskusta. MI6 lähettää Bondin selvittämään Gonzalesin toimeksiantajaa, mutta Melina tappaa tämän ennen kuin mitään selviää.
Käy ilmi, että Gonzalesin toimeksiantaja on Emile Locque (Michael Gothard). Bond matkustaa Italiaan ja tapaa siellä yhteyshenkilönsä, joka esittelee Bondille kreikkalaisen liikemiehen ja tiedonantajan Aris Kristatoksen (Julian Glover). Tämän mukaan Locquen esimies on kreikkalainen salakuljettaja Milos Columbo (Chaim Topol). Bond kohtaa Italiassa myös Melinan ja he joutuvat Columbon kätyrien hyökkäyksen kohteeksi. Myöhemmin Columbo saa tietää Bondin ja Kristatosin keskusteluista ja hänen apurinsa toimittavat Bondin Columbon laivalle. Bond saa tietää, ettei Locque olekaan Columbon vaan Kristatoksen palveluksessa. Kristatos on tehnyt sopimuksen KGB:n kanssa ATAC:in hankkimisesta ja myymisestä. Kristatos oli lavastanut Columbon roistoksi, koska tämä tiesi liikaa hänen KGB-yhteyksistään.
Bond osallistuu Columbon johtamaan hyökkäysretkeen Kristatosin tehtaaseen, mistä he nappaavat Locquen. Bond kiristää häneltä tietoja Kristatoksen piilopaikasta ja sitten tappaa hänet. Bond sukeltaa Melinan kanssa Neptune-pienoissukellusveneellä troolarin hylkyyn etsimään ATAC:ia. Laite löytyy, mutta heidän palattuaan Neptuneen heidän kimppuunsa hyökkää toinen pienoissukellusvene, jonka Bondin ohjaama Neptune kuitenkin tyrmää. Pinnalla odottaa Kristatos, joka ottaa ATAC:in haltuunsa ja yrittää tappaa Bondin ja Melinan.
Bond menee Kristatoksen piilopaikkaan Meteoraan, jossa Kristatoksen on määrä luovuttaa laite KGB:n johtajalle kenraali Gogolille (Walter Gotell). Kristatos yrittää paeta helikopterilla, mutta Columbo tappaa hänet ja luovuttaa ATAC:in Bondille. Kenraali Gogol vaatii sitä itselleen, mutta Bond heittää sen vuorenjyrkänteeltä alas.
Bond ja Melina viettävät iltaa Melinan isän huvipurrella, kun Bondiin otetaan yhteyttä radiolla ja pääministeri haluaa puhua hänen kanssaan. Bond jättää hänet keskustelemaan Havelockin papukaijan kanssa.
Näyttelijät

| 0 | 1 | 2 |
| --- | --- | --- |
|  Roger Moore   | … |  James Bond   |
|  Desmond Llewelyn   | … |  Q   |
|  Lois Maxwell   | … |  Miss Moneypenny   |
|  James Villiers   | … |  Bill Tanner   |
|  Carole Bouquet   | … |  Melina Havelock   |
|  Walter Gotell   | … |  Kenraali Gogol   |
|  Chaim Topol   | … |  Milos Columbo   |
|  Julian Glover   | … |  Aris Kristatos   |
|  Lynn-Holly Johnson   | … |  Bibi Dahl   |
|  Cassandra Harris   | … |  Lisl von Schlaf   |
|  Michael Gothard   | … |  Emile Leopold Locque   |
|  John Wyman  | … |  Erich Kriegler   |
|  John Moreno   | … |  Luigi Ferrara   |
|  Jill Bennett   | … |  Jacoba Brink   |
|  Charles Dance   | … |  Claus   |
Tapahtuma- ja kuvauspaikat

Tapahtumapaikat:
Lontoo
Albania
Madrid, Espanja
Cortina d’Ampezzo, Italia
Korfu, Kreikka
Meteora, Kreikka
Kuvauspaikat:
Albert R. Broccoli 007 Stage, Pinewood Studios
Lontoo
Cortina d’Ampezzo, Italia
Meteora, Kreikka
Korfu, Kreikka
Achilleion, Kreikka
Bahama
Arviot

Helsingin Sanomien Ilja Rautsin mukaan elokuva on ”tuttua rutiinia harvoilla kohokohdilla”. Tv-maailman arvioija pitää elokuvaa ”yllättävän realistisena” ja toteaa, että Roger Moore on siinä parhaimmillaan. Iltalehden ja Uuden Suomen Videosuomi-liitteessä vuonna 1983 Aune Kämäräinen tunnustautui Bond-jännityskomedioiden ystäväksi ja piti tätä sarjan siihen asti parhaana, monipuolisimpana ja mauttomuuksia välttävänä. ”Takaa-ajoja riittää maassa ja ilmassa, veden päällä ja alla, helikopterein, venein, autoin, jopa suksin. Kireät loppuselvittelyt käydään sukelluksissa Välimeren syvyyksissä.” Video-oppaassa vuodelta 1994 Bello Romano kehui elokuvaa liialliseen laitekikkailuun sortuneisiin edellisiin Bond-filmeihin verrattuna yksinkertaisen selkeäksi ja viihdyttäväksi toimintaseikkailuksi ja antoi sille neljä tähteä viidestä.
Aiheesta muualla

Elokuva MGM:n sivuilla. (englanniksi)
Erittäin salainen Internet Movie Databasessa (englanniksi)
Erittäin salainen Elonet.
John Glenin ohjaamat elokuvat
| --- | --- |
1980-luku:  Erittäin salainen (1981)  Octopussy – mustekala (1983)  007 ja kuoleman katse (1985)  007 vaaran vyöhykkeellä (1987)  007 ja lupa tappaa (1989) 
1990-luku:  Checkered Flag (1990)  Aces: Iron Eagle III (1992)  Christopher Columbus: The Discovery (1992) 
2000-luku: The Point Men (2001)
Kulomäki

Maauunintie
Vierumäen koulun Kulomäen opetuspiste Maauuninpolulla Kulomäessä
Kulomäki (ruots. Brännberga) on lähinnä 1970-luvulla rakennetuista kerrostaloista koostuva lähiö Korson kaupunginosassa Vantaalla. Kulomäestä löytyy liikuntapuisto, ruokakauppa, pizzeria, kolme päiväkotia ja Vierumäen koulun Kulomäen opetuspiste.
Alueella sijaitsee kaupungin omistama Kulomäen täyttömäki, myös nimellä ”Kulokukkula” tunnettu ylijäämämaiden vastaanottoalue. Ylijäämämaata ei ole otettu vastaan vuoden 2011 jälkeen, mutta täyttömäelle toimitetaan ylimääräiset lumet talvella. Alkuvuonna 2015 uutisoitiin kuitenkin kaupungin aikomuksesta jatkaa täyttömaiden kasaamista mäelle, joilla toimilla runsas 93 metriä korkean täyttömäen korkeinta huippua suunnitellaan nostettavaksi noin 105 metriin.
Historiaa

Kulomäkeen suunniteltiin ja rakennettiin vuodesta 1964 alkaen koerakentamishankkeen varjolla neljä pientaloa, joissa oli tarkoitus tutkia muun muassa rakennusteknisiä ja sosiologisia kysymyksiä. Hankkeen takana oli Rakennusalan kehittämisvaltuuskunta Rakeva, ja talojen rakentajina olivat Rakennuskunta Haka ja Keskus-Sato. Tutkimustoiminta jäi kuitenkin valtaosin toteutumatta, ja vielä vuonna 1971 talot olivat myymättä ja tyhjillään koska olivat niin kalliita.
Kulomäessä sijaitseviin Helsingin seudun opiskelija-asuntosäätiön asuntoloihin asutettiin vuonna 1979 väliaikaisesti ensimmäiset Suomeen saapuneet vietnamilaiset venepakolaiset.
Julkinen liikenne

Kulomäestä kulkevat linja-autoreitit 631 Tikkurilaan, 731 ja 731N Mikkolan ja Hakunilan kautta Hakaniemeen sekä Kulomäentieltä 633 Ilolan kautta Hakaniemeen.
Aiheesta muualla

Kuvia tai muita tiedostoja aiheesta Kulomäki Wikimedia Commonsissa
Soile Yli-Mäyry

Soile Yli-Mäyryn taidehalli Mäyryssä.
Soile Siviä Johanna Yli-Mäyry (s. 14. toukokuuta 1950 Kuortane) on suomalainen kuvataiteilija.
Pääteemana Yli-Mäyryn töissä on ihmisyys ja ihmisen vieraantuminen luonnosta.
Ura

Yli-Mäyry kävi Vapaan taidekoulun vuosina 1971–1972, minkä jälkeen hän opiskeli Saksassa Stuttgartin taideakatemiassa vuosina 1972–1975. Hän jatkoi sittemmin opintoja Helsingin yliopistossa valmistuen valtiotieteiden kandidaatiksi vuonna 1987 ja lisensiaatiksi vuonna 1994. Tohtoriksi hän väitteli vuonna 2011. Sosiologian väitöskirjassaan Yli-Mäyry tutki taiteilijan, taideteoksen ja taiteen vastaanottajan kohtaamisen kokemusta. Yli-Mäyry lähestyi aihettaan samalla kertaa sekä tutkijana että taiteilijana: hän analysoi omien teostensa vastaanottoa ja kulttuurisia erityispiirteitä eri maissa.
Yli-Mäyryn ensimmäinen taidenäyttely oli Lahden taidemuseon debytanttikilpailussa vuonna 1976. Sen jälkeen hän on pitänyt (elokuuhun 2012 mennessä) 270 yksityisnäyttelyä 25 maassa,lähde? muun muassa Japanissa, Kiinassa ja Yhdysvalloissa. Vuodesta 1993 lähtien hän on pitänyt vuosittain kesänäyttelyn taidehallissaan, synnyinseudullaan Kuortaneen Mäyryssä. Samasta vuodesta alkaen hänellä on ollut pysyvä näyttely taidelinnassaan Orimattilassa. Kesällä 2016 Yli-Mäyryn töitä on nähtävillä Tampereella Viihdepalatsin Taidekesässä (Arkistoitu – Internet Archive).
Yli-Mäyry on Taidemaalariliiton ja Lahden Taiteilijaseuran jäsen. Hän kuului Valtion kuvataidetoimikuntaan vuosina 2001–2003. Yli-Mäyry asuu puolisonsa kanssa Lahdessa.
Palkinnot ja tunnustukset

Stuttgartin taideakatemian kaksi opiskelijastipendiä vuosina 1973–1974
Lahden taidemuseon debyyttikilpailun voitto 1976
Lahden kaupungin vuoden taiteilija (taiteilijastipendi) 1989
Suomen Kulttuurirahaston Etelä-Pohjanmaan rahaston tunnustuspalkinto 1995 ja 2005
Artturi Leinosen kulttuurikilpi 2005
Pro Finlandia -mitali 2024
Lähde
Kirjallisuutta

Pukkila, Matti & Koivunen, Pentti: Soile Yli-Mäyry.  Lahti:  Soile Yli-Mäyry, 1991.  ISBN 978-952-902-773-6
Virtanen, Marja-Leena: Soile Yli-Mäyry, Palava Tuhka.  Ajatus Kirjat, 2002.  ISBN 951-20-6073-6
Gladstone, Valerie: Soile Yli-Mayry: Forty Years of Painting, Retrospective 1968-2008.  Walter Wickiser Gallery, 2008.  ISBN 978-0-615-25298-8  (englanti)
Aiheesta muualla

Soile Yli-Mäyryn kotisivu
Soile Yli-Mäyry taiteilijamatrikkelissa
Viihdepalatsin Taidekesä 2016 (Arkistoitu – Internet Archive)
Jon Lajoie

| Jon Lajoie |
| --- | --- |
 Jon Lajoie vuonna 2021.
Henkilötiedot
Syntynyt: 21. lokakuuta 1980 (ikä 44)
Muusikko
Aktiivisena:  1998–
Tyylilajit:  Rap, Pop
Levy-yhtiöt:  Normal Guy Records
Aiheesta muualla
www.jonlajoie.com
  [ Muokkaa Wikidatassa ] [ ohje ]  
Jonathan ”Jon” Lajoie (s. 21. elokuuta 1980) on kanadalainen koomikko, näyttelijä, räppäri, laulaja, muusikko ja mediapersoona Montrealista, Quebecista.
Tausta

Lajoie syntyi St Hubertissa, Quebecissa ja kasvoi Montrealissa, Quebecissa. Hänen isänsä on ranskankanadalainen ja hänen äitinsä on englanninkanadalainen. Hän valmistui Dawsonin yliopiston teatterilinjalta vuonna 2001. Vuodesta 1998 asti, hän on näytellyt englanninkanadalaista muusikkoa nimeltä Thomas Edison Radio-Canadan ranskankanadalaisessa tilannekomediassa L'auberge du chien noir.
Diskografia > Studioalbumit

You Want Some of This? (2009)
I Kill People (2010)
Aiheesta muualla

Jon Lajoien Youtube-kanava
| Auktoriteettitunnisteet  |
| --- | --- |
Kansainväliset:  VIAF  WorldCat 
Kansalliset:  Yhdysvallat 
Taiteenala:  MusicBrainz 
Muut:  Europeana
Ramin Karimloo

| Ramin Karimloo |
| --- | --- |
 Ramin Karimloo vuonna 2011.
Henkilötiedot
Syntynyt: 19. syyskuuta 1978 (ikä 46) Teheran, Iran
Ammatti:  näyttelijä, laulaja
Aiheesta muualla
www.raminkarimloo.com
IMDb 
Ramin Karimloo (persiaksi رامین کریملو‎) (19. syyskuuta 1978 Teheran, Iran) on iranilaissyntyinen kanadalainen näyttelijä ja laulaja. Hänet tunnetaan erityisesti lukuisista roolitöistään Lontoon West Endin musikaaleihin.
Ura

Hän on urallaan näytellyt niin Oopperan kummituksen kuin Raoulin roolin musikaalissa Oopperan kummitus. Musikaalista Les Misérables hän on näytellyt niin Jean Valjeanin, Enjolrasin kuin Mariuksen roolit. Hän oli näytteli Glebin roolin musikaalissa, joka perustui Anastasia-elokuvaan ja Oopperan kummitusta musikaalin jatko-osassa Love Never Dies.
Hän näytteli ensimmäisen kerran Broadwaylla Jean Valjeanin roolissa musikaalissa Les Misérables vuonna 2014 ja sai tästä roolisuorituksestaan ensimmäisen Tony-palkinto-ehdokkuuden.
Yksityiselämä

Hän syntyi Iranissa, mutta muutti Kanadaan perheensä kanssa jo 2-vuotiaana. Hänellä on vaimonsa kanssa kaksi poikaa.
Aiheesta muualla

Viralliset kotisivut
Viralliset Instagram-sivut
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Ranska  BnF data  Saksa  Yhdysvallat  Tšekki 
Taiteenala:  MusicBrainz 
Muut:  IdRef
Melanie Laine

Melanie Laine (s. 30. marraskuuta 1975, Saskatoon, Saskatchewan) on kanadalainen countrymuusikko. Royalty Records julkaisi hänen ensimmäisen studioalbuminsa 26. heinäkuuta 2005.
Laine kasvoi musikaalisessa perheessä. Hänen äitinsä ja molemmat isoäitinsä soittivat pianoa ja lauloivat. Lainen tunnetuimpia kappaleita on hänen Juice Newton -coverinsa ”Queen of Hearts”. Laulaja on ollut ehdolla Kanadan radion musiikkipalkinnon saajaksi.
Diskografia > Albumit

Time Flies (2005)
Diskografia > Singlet

”Time Flies” (2002)
”Jump Right In” (2002)
”If Love Is a Weakness” (2005)
”Queen of Hearts” (2006)
”One Night at Home” (2006)
”Til Love Makes Up Its Mind” (2007)
Aiheesta muualla

Viralliset sivut (Arkistoitu – Internet Archive) (englanniksi)
| Auktoriteettitunnisteet  |
| --- | --- |
Kansainväliset:  VIAF  WorldCat 
Taiteenala:  MusicBrainz 
Muut:  Europeana
Tool-assisted speedrun

Tool-assisted speedrun (yleisemmin TAS, ”työkaluavusteinen speedrun”) on videopelin läpäisytapa, jossa peli pelataan mahdollisimman nopeasti käyttäen hyväksi emulaattorin työkaluja. TASit tehdään yleensä viihteen vuoksi; tämän takia tulokset eivät tallennu oikeille ennätyslistoille.
Tool-assisted freerun

Tool-assisted freerun (yleisemmin TAF, ”työkaluavusteinen vapaajuoksu”) tarkoittaa videopelissä tehtävää hauskanpitoa emulaattorilla. TAFissa ei ole mitään päämäärää; sillä pyritään löytämään uusia glitchejä sekä rikkomaan pelin mekaniikat tekemällä sinne soveltumattomia asioita (Mario Kart Wii:ssä esimerkkinä ”moon jump”, kuuhyppy)
Metodit

Työkaluja, joita käytetään TASin tekemiseen ovat esimerkiksi Slow down, (peli pyörii hitaammin, vaikuttaen reaktionopeuteen, ”hidastus”), Frame Advance (pelataan framet yksitellen) ja Re-record (useimmiten myös Savestate/rerecord ilman väliviivaa, käytetään tallennuksia missä vaiheessa peliä tahansa, täysin riippumaton pelin omista tallennuspaikoista).
Dolphin-emulaattorilla TASin tekoon käytetään hyvin usein myös Gecko-koodeja (gecko codes). Gecko-koodit ovat koodeja, jotka käyttäjät ovat itse tehneet muokkaamalla pelien lähdekoodeja. Hyvä esimerkki Gecko-koodejen oikeaoppisesta käytöstä näkyy Mario Kart Wii-pelissä, jossa koodeilla saadaan aikaiseksi esimerkiksi kulkuvälineen nopeampi kulkeminen sekä ”näkymättömät” seinät.
Esimerkkejä suosituista TAS-peleistä

TASit tehdään useimmiten vanhoissa peleissä niiden valmiiksi sisältämiensä glitchien takia:
Mario Kart Wii
Tony Hawk's Pro Skater 3
Super Mario 64
Super Mario Bros.-sarja
Mario Kart: Double Dash!!
Wii Sports
Aiheesta muualla

TASVideos (Arkistoitu – Internet Archive), maailman suurin TAS-sivusto. (Alun perin suomalainen)
SpeedRuns.Net, toinen TAS, ja Speedrun-aiheinen sivusto.
Dolphin-emulaattorin käyttöliittymä.
Drew Brees

| Drew Brees |
| --- | --- |

Henkilötiedot
Syntynyt: 15. tammikuuta 1979 Austin, Texas
Kansalaisuus:   Yhdysvallat
Amerikkalaisen jalkapallon pelaaja
Pituus:  183 cm
Paino:  94 kg
Pelipaikka:  pelinrakentaja
Seura
Pelinumero:  9
Seura:  New Orleans Saints
Sarja:  NFL
Pelaajaura
Aik. seurat:  San Diego Chargers
NFL-varaus:  64. varaus, 2001 San Diego Chargers
Pääsarjaura:  2001–2021
Aiheesta muualla
www.drewbrees.com
Drew Christopher Brees (s. 15. tammikuuta 1979) on entinen amerikkalaisen jalkapallon pelaaja. Hän edusti urallaan 15 vuotta New Orleans Saintsia, mutta aloitti uransa San Diego Chargersissa. Pelipaikaltaan hän on pelinrakentaja, ja hänellä oli vuosina 2011–2013 hallussaan NFL-liigan ennätys heitetyistä jaardeista kauden aikana (Peyton Manning ylitti hänen ennätyksensä yhdellä jaardilla). Brees on voittanut Saintsin riveissä Super Bowlin kerran, vuonna 2010. Hänet palkittiin tuolloin ottelun arvokkaimpana pelaajana.
Vuoden 2020 kauden päätteeksi Brees ilmoitti jäävänsä eläkkeelle.
Brees esiintyi suositun Madden NFL 11 -pelin kannessa.
Manninen

Manninen on suomenkielinen sukunimi, joka voi esiintyä myös paikannimenä.
Sukunimi

Nimestä on 1600-luvulta runsaasti tietoja savokarjalaiselta alueelta, mistä se on sitten levinnyt länteen. Satakunnan ja Etelä-Pohjanmaan Mannisista ei tiedetä, onko heidän nimensä itäsuomalaista alkuperää vai alkujaankin länsisuomalainen. Keski- ja Pohjois-Pohjanmaalla Mannisesta on tullut talonnimi mutta sitten se on siirtynyt takaisin sukunimeksi. Aikoinaan oli käytössä laajoilla alueilla myös nimi Mannikainen, mutta se on sittemmin käynyt harvinaiseksi ilmeisesti Manniseen sulautuen.
Paikannimi

Manninen, kylä Ypäjällä
Manninen, kylä Kortesjärvellä Kauhavalla
Nimen muita esiintymiä

Manninen, siperiantiikeri Korkeasaaren eläintarhassa
James Charles

| James Charles |
| --- | --- |
 James Charles vuonna 2019.
Henkilötiedot
Syntynyt: 23. toukokuuta 1999 (ikä 25) Bethlehem, New York, Yhdysvallat
Kansalaisuus:   Yhdysvallat
Ammatti:  tubettaja, meikkitaiteilija
Muut tiedot
Aktiivisena:  2015-
James Charles Dickinson (s. 23. toukokuuta 1999 Bethlehem, New York, Yhdysvallat) on yhdysvaltalainen tubettaja ja meikkitaiteilija. Hän aloitti YouTube-kanavansa vuonna 2015 tekemällä meikkitutoriaaleja. Vuonna 2016 hänestä tuli CoverGirlin ensimmäinen miespuolinen lähettiläs.
Hän on voittanut urallaan useita palkintoja: yhden Kids’ Choice -palkinnon, kaksi People's Choice Awards-palkintoa, yhden Streamy Awards-palkinnon, yhden Shorty Award-palkinnon ja yhden Teen Choice Awards-palkinnon.
Varhaisvaiheet

Charles syntyi 23. toukokuuta 1999 Bethlehemissä New Yorkin osavaltiossa. Hänellä on nuorempi veli Ian Jeffrey, joka on malli. Charles meni Bethlehemin High Schooliin, josta hän valmistui vuonna 2017. Kuvaillessaan high school -kokemustaan hän sanoi: ”Minua kiusattiin paljon, mutta sivuutin sen”. Charles alkoi meikkaamaan sen jälkeen, kun hänen ystävänsä oli pyytänyt meikkiä koulun tansseihin. Myöhemmin, kun hän oli opetellut tekemään erilaisia meikkejä, hän teki siitä ammatin itselleen.
Ura

Charles aloitti YouTube-kanavansa vuonna 2015 tekemällä meikkitutoriaaleja.Vuonna 2016 twiitti, jossa oli hänen valmistumiskuva, tuli viraali. Saman vuoden lokakuussa, kun Charles oli vain 17-vuotias hänestä tuli kosmetiikkabrändi CoverGirlin ensimmäinen miespuolinen lähettiläs. Hän aloitti Sister Apparel -vaatemalliston ja meikkikokoelman Sister Collection, joka tehtiin kosmetiikkabrändi Morphe Cosmeticsin kanssa.
Vuoden 2019 alussa Charlesilla oli yli 10 miljoonaa tilaajaa.Hänen tammikuun 2019 vierailu Birgminghamiin aiheutti tungoksen kaupungin keskustassa.James teki australialaisen räppäri Iggy Azalean kanssa meikkituotteen mainostaakseen uutta singelä ”Sally Walker”.Huhtikuussa 2019 Charles ilmoitti ”Sister Tour”-kiertueesta, jossa hänen oli tarkoitus kiertää ympäri Yhdysvaltoja,se kuitenkin peruttiin, kun vaikuttaja Tati Westbrook toi esille erilaisia väitteitä Charlesista.
Charles juonsi ensimmäisen kauden ”Instant Influencer”-sarjaa, mitä esitettiin hänen YouTube-kanavalla.Ohjelma voitti Streamy Award-palkinnon. Maaliskuussa 2021 hän ilmoitti, että ei juonna sarjan toista kautta, mutta ei kertonut asialle syytä.Lokakuussa 2020 Charles esiintyi pienimuotoisesti vaikuttaja Larrayn musiikkivideolla ”Canceled”.
James on tehnyt useita videoita muiden julkisuuden henkilöiden ja vaikuttajien kanssa, kuten Kim Kardashianin, Kylie Jennerin, Lil Nas X:n, Keshan, Madison Beerin, Doja Catin, JoJo Siwan, Charli D’Amelion, Addison Raen, Trixie Mattelin, Avani Greggin, Bretman Rockin ja Plastique Tiaran.
Tammikuussa 2021 hän teki coverin Olivia Rodrigon kappaleesta Drivers Licence.
Julkisuuskuva

Uransa alussa Charles kiinnitti huomiota nuorena meikkitaiteilijana. Varietyn Todd Spangler kutsui häntä ”YouTuben tunnetuimmaksi kauneusvloggaajaksi”,lähde? Caitlin McBride kirjoitti, että hän ”johti meikkivallankumousta miesten keskuudessa”, The Guardianin Amelia Tait kirjoitti, että hänen online-alustansa oli ”kiistatta vallankumouksellinen. Teen Vogue vittasi Charlesiin vuonna 2019 ”yhtenä tunnetuimmista YouTube-meikkitaiteilijana ja kauneuden vaikuttajana”, Vogue Australian Noelle Faulknet kirjoitti, että ”hän on yksi kiinnostavin tubettaja”.
Charles kutsuu fanejaan nimellä ”Sisters”.Hän on maininnut Jaclyn Hillin ja Nikkie de Jagerin suurimmiksi idoleikseen. Hän on sanonut, että meikki on hänen mielestä ”luova lähtökohta ja taidemuoto”selvennä. Charlesiin on kohdistettu useita väitteitä koko hänen uransa ajan.
Vuonna 2019 tubettaja Tati Westbrook latasi YouTubeen 43 minuutin pituisen videon otsikolla ”Bye Sister”, jossa syytti Charlesia epälojaalisuudesta ja yrityksestä vietellä heteroseksuaalinen mies. Väitteen vahvistivat meikkitaiteilija Jeffree Star ja muusikko Zara Larsson. Tämän seurauksena Charlesista tuli ensimmäinen tubettaja, joka menetti yli miljoona tilaajaa 24 tunnissa. Charles latasi 8 minuutin pituisen anteeksipyyntövideon liittyen Westbrookin, josta tuli yksi eniten alapeukkujaselvennä olevista videoista ennen sen poistamista. Hän latasi YouTubeen toisen 41 minuutin pituisen videon otsikolla ”No More Lies”, jossa hän käsitteli Westbrookin kommentteja ja väitteitä. Westbrook poisti myöhemmin alkuperäisen videon ja latasi vuonna 2020 videon, jossa kertoi, että Star ja Shane Dawson manipuloivat häntä tekemään videon. Tapahtumasarja herätti media-analyysejä, jotka liittyivät muun muassa YouTuben kauneusyhteisön myrkyllisyyteen, stereotypioihin homomiehistä ja videoista tuleviin rahamääriin.
Vuoden 2021 alussa useat 15-17-vuotiaat pojat syyttivät häntä pyytämättömien alastonkuvien lähettämisestä ja painostamisesta seksiviestien lähettämiseen alaikäisille.1. huhtikuuta 2021 Charles julkaisi 14 minuutin pituisen videon otsikolla ”holding myself accountable”, jossa hän ilmoitti lähettäneensä seksuaalisia viestejä ”kahdelle eri ihmiselle, molemmat alle 18-vuotiaita”, tosin kieltäytyi tietämästä, että he olivat molemmat tuolloin alaikäisiä. Charles kutsui menneisyyttään ”huolimattomaksi” ja ”epätoivoiseksi” sekä totesi, että ”tilanteessa mukana oleville kavereille haluan sanoa, että olen pahoillani. Olen pahoillani, että flirttailin kanssasi ja olen todella pahoillani, jos tein olosi epämukavaksi. Sitä on täysin mahdoton hyväksyä”.Myöhemmin samassa kuusa Morphe julkaisi lausunnon, jonka mukaan heidän olisi katkaistava liikesuhteita Charlesiin ja Youtube jäädytti hänen kanavansa väliaikaisesti.
Toukokuussa 2021 käydyssä oikeudenkäynnissä Kelly Rocklein väitti, että hän työskenteli laittomasti liikaa työskennellessään Charlesin tuottajana 2018. Kanne väittää myös, että hänet irtisanottiin virheellisesti työpaikalta loukkaantumisen takia, hänelle ei maksettu vähimmäispalkkaa (joissakin tapauksissa ei yhtään) sekä ei maksettu vahingonkorvausta henkisestä kärsimyksestä. Charles kiisti nämä väitteet.
Yksityiselämä

Charles on homoseksuaali.Hän tuli kaapista ulos vanhemmilleen ollessaan 12-vuotias. Vastatessaan hänen sukupuoleen liittyviin kysymyksiin hän vastasi: ”Olen varma itsestäni ja sukupuolestani. Olen onnellinen miehenä, mutta samaan aikaan rakastan meikkiä. Minulla on yleensä myös rakennekynnet.” Vuodesta 2019 hänen nettovarallisuuden on arvioitu olevan 12 miljoonaa dollaria.Vuonna 2020 hän osti 7 miljoonan dollarin kartanon Los Angelesista.
Filmografia > Televisioroolit

| Vuosi | Nimi | Rooli | Muistiinpanot |
| --- | --- | --- | --- |
| 2018 | Alone Together | Jasper | Jakso: ”Pop-Up” |
Filmografia > Internetroolit

| Vuosi | Nimi | Rooli | Muistiinpanot |
| --- | --- | --- | --- |
| 2018 | The Secret World of Jeffree Star | oma itsensä | Jakso: ”Becoming Jeffee Star for a day” |
| 2020 | Nikita Unfiltered | oma itsensä | Jakso: James Charles Confronts Nikita lähde? |
| 2020 | Instant Influencer | tuomari/oma itsensä | juontaja ja tuomari: kausi 1 |